stanford-oval/wikipedia huggingface dataset:
Siionin laulut
Uudistukset

SRK nimesi toimikunnan toimittamaan uudistettua laulukirjaa. Toimikunta julkaisi sen vuonna 1944. Toimikuntaan kuuluivat muun muassa O. H. Jussila, Kustavi Lounasheimo, L. P. Tapaninen ja Väinö Havas, joka kuitenkin kuoli jo jatkosodan alussa.
Vuonna 1958 SRK asetti uuden toimikunnan uudistamaan laulukirjaa. Siihen kuuluivat kirkkoherrat Pekka Lappalainen ja Paavo Viljanen ja apuna työssä olivat mm. Anna-Maija Raittila ja Pekka Raittila. Toimikunta jätti ehdotuksensa vuonna 1960, mutta koska samaan aikaan vanhoillislestadiolaisuudessa oli meneillään hajaannus, jossa erkani elämänsanalaisuus, ja toimikunnan jäsenet kuuluivat erkaantuneeseen ryhmään, jäi kirja SRK:n tarkastusvaliokunnalle. Valiokunnan tarkastama ja muuttama painos ilmestyi vuonna 1961.
Nykyistä edellinen käytössä oleva kokoelma hyväksyttiin vuoden 1976 SRK:n vuosikokouksessa. SRK:n asettamaan toimikuntaan kuuluivat muun muassa Pentti Liukkonen, Pentti Vinnurva, Hannes Holma, Eino Kimpimäki, Pekka Kinnunen, Taisto Häkli, Yrjö Koskimäki, Jaakko Linjama ja Niilo Rauhala. Kirjassa on myös useita Pentti Koskelon uudistamia vanhoja Siionin lauluja.
Vuoden 1986 virsikirjan uudistuksen yhteydessä myös Siionin laulujen kokoelmaa uudistettiin ja siihen liitettiin uusi virsikirja.
Vuonna 2004 päätettiin aloittaa Siionin laulujen uudistustyö. Tarkoituksena oli korjata laulujen kieliasua nykysuomea vastaavaksi. Vähän laulettuja lauluja ja ns. vanhat virret poistettiin. Vuoden 2006 lisälaulut liitettiin osaksi kokoelmaa ja tehtiin uusia lauluja. Sävelmiä vaihdettiin ja tehtiin uusia sävellyksiä. Uudistettu Siionin laulut -kokoelma julkistettiin vuonna 2016.
Taustatietoja

SRK julkaisi kesällä 2016 kirjan Laula kansa Jumalan, joka valottaa Siionin laulujen tekijöitä ja taustoja. Kirjan ovat toimittaneet Eero Kukko, Ari-Pekka Palola ja Tuomas Taipale.
Kirja kertoo vanhoillislestadiolaisen kristillisyyden laulu- ja sävelmäperinteestä, laulutekstien ja kielikuvien synnystä sekä yksittäisten Siionin laulujen sanoittajista ja säveltäjistä.
Kirja on tarkoitettu tietolähteeksi kaikille Siionin lauluista, niiden tekijöistä ja taustoista sekä lauluperinteestä kiinnostuneille. Kirja soveltuu myös oppimateriaaliksi Siionin lauluista.
Muiden lestadiolaisryhmien laulukirjoja

SRK:n lisäksi myös muiden lestadiolaissuuntien organisaatiot ovat julkaisseet omia laulukirjojaan, jotka pohjautuvat suurelta osin samoihin lestadiolaisuudessa tunnettuihin lauluihin.
Siionin matkalaulut -kokoelmaa käyttävät rauhan sana ja uusheräys. Kokoelman suunnitteluvaiheessa mukana olivat edellä mainittujen lisäksi myös Laestadius-seura ja esikoislestadiolaisuus. Esikoiset halusivat kuitenkin oman kirjansa (ks. alla) ja Laestadius-seura lopetti toimintansa, joten kappaleen alussa mainitut ryhmät käyttävät kirjaa nykyään.
Virsikirja ja Hengellisiä lauluja on esikoislestadiolaisten laulukirja. Se sisältää virsikirjan 1986 kokonaisuudessaan sekä noin 90 hengellistä laulua ja vuoden 1701 virsikirjan virttä.
Mar Dinkha IV

Mar Dinkha IV
Mar Dinkha IV (syyr. ܡܪܝ ܕܢܚܐ ܪܒܝܥܝܐ, syntymänimeltään Khanania Soro, 15. syyskuuta 1935 Darbandokeh, Irak – 26. maaliskuuta 2015 Rochester, Minnesota, Yhdysvallat) oli Idän assyrialaisen kirkon katolikos ja Urmian piispan neljäs seuraaja. Hän asui maanpaossa Chicagossa.
Khanania Soro syntyi Darbandokehin kylässä ja kastettiin Mar Qaryaqosin kirkossa. Khanania Soro sai koulutuksensa isoisänsä Benyamin Soron johdolla. Vuonna 1947, 12-vuotiaana, hän meni Mar Jousip Khnanishon oppiin. Mar Jousip oli Idän assyrialaisen kirkon metropoliitta ja patriarkka Irakissa.
Kahden vuoden teologian opiskelun jälkeen Khanania Soro meni kirkon palvelukseen. 12. syyskuuta 1949 hän meni Mar Joukhanan seurakuntaan, assyrialaisen kirkon toiseksi suurimpaan seurakuntaan, Haririin. Kahdeksan vuotta myöhemmin 15. elokuuta 1957 hän meni vanhan opettajansa Jousip Khnanishon pappiseminaariin.
Kun Mar Eshai Shimun XXIII murhattiin 6. marraskuuta 1975 kotonaan San Joséssa Kaliforniassa, assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. Khanania Sorosta tuli Mar Dinkha IV, joka oli Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Vuonna  1994 Mar Dinkha IV tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteistyösopimuksen assyrialaisen ja roomalaiskatolilaisen kirkon välillä.
Vuonna 1996 hän solmi Kaldean kirkon Bagdadin patriarkan Rafael I Bidawidin kanssa.selvennä Vuonna  1997 hän aloitti neuvottelut Antiokian syyrialais-ortodoksisen kirkon kanssa anateeman lopettamisesta.
Syyskuussa 2006 Mar Dinkha IV vieraili Pohjois-Irakissa, missä hän tapasi Irakin Kurdistanin kuvernöörin. Hän neuvotteli kuvernöörin kanssa kristityn kirkon avaamisesta alueelle.
Mar Dinkha IV kuoli 26. maaliskuuta 2015 sairaalassa Minnesotan Rochesterissa.
Makkarakosken voimalaitos

| Makkarakosken voimalaitos |
| --- | --- |
 Makkarakoskessa vuosina 1896–1914 sijainnut voimalaitos.
Tyyppi:  Pienvesivoimalaitos
Teho:  0,17 + 0,22 megawattia
Tuotanto:  1,0 + 1,4 GWh vuodessa
Pudotuskorkeus:  3,5 metriä
Rakennevirtaama:  7,5 m³/s
Omistaja:  A. Ahlström Osakeyhtiö
Sijainti:  Noormarkunjoki
Koordinaatit:  61.593098°N, 021.884143°E
Makkarakosken voimalaitos vuonna 2020.
Makkarakosken voimalaitos on Porissa Noormarkun kirkonkylässä Noormarkunjoen Makkarakoskessa sijaitseva vesivoimalaitos. Vuonna 1914 valmistunut voimalaitos kuuluu kulttuurihistoriallisesti arvokkaaseen Noormarkun ruukkialueeseen. Voimalaitoksen omistaa sen myös rakentanut A. Ahlström Osakeyhtiö.
Makkarakosken voimalaitos on Suomen vanhimpia toimivia voimalaitoksia.
Historia

Makkarakosken teollinen historia alkaa vuodesta 1753, jolloin Noormarkun kartano rakensi koskeen ensimmäisen sahamyllyn. Vuonna 1806 kosken rannalle perustettiin rautaruukki, joka siirtyi liikemies Antti Ahlströmin omistukseen vuonna 1870. Kuusi vuotta myöhemmin hän rakennutti koskeen uuden sahan vuotta aiemmin palaneen tilalle. Pato Makkarakoskeen oli valmistunut 1860-luvulla.
Ensimmäiseen vesivoimalaitokseen Ahlström sai luvan vuonna 1896. Sähkövalo syttyi Noormarkun ruukissa joulukuun viimeisenä päivänä. Aluksi sillä valaistiin itse voimalaitos, Ahlströmin perheen asunto Isotalo sekä joitakin alueen puistokäytäviä.  Pienessä hirsirakenteisessa voimalaitoksessa oli Tampella Oy:n valmistama turbiini, jonka teho oli 18,4 kilowattia (0,0184 MW).
Vanha voimalaitos tuli pian riittämättömäksi ja uuden suunnittelu aloitettiin vuonna 1910. Piirustukset tilattiin Helsingistä arkkitehtitoimisto Jung & Fabritiukselta, pääsuunnittelijana toimi arkkitehti Emil Fabritius. Voimalaitos oli kaksikerroksinen valkoiseksi rapattu tiilirakennus, jonka toisen kerroksen tasalla kiertää parveke.
Voimalaitosrakennus sijoitettiin poikkeuksellisesti rannan suuntaisesti. Yleensä ne on rakennettu keskelle jokiuomaa virran vastaisesti. Koskessa olevassa padossa on viisi säännöstelyaukkoa, joista yksi toimii veden turbiineihin johtavana tulovesikanavana. Kanavan pituus on noin 36 metriä.
Peruskorjaus ja uudistus

Makkarakosken voimalaitos peruskorjattiin vuosina 2004–2005. Alkuperäinen Francis-turbiini turbiinikammioineen korjattiin sekä laitoksen automatiikka uusittiin. Vanha generaattori museoitiin viereisessä vasarapajassa olevaan yhtiön ja ruukin historiaa esittelevään näyttelyyn. Tilalle asennettiin Ruotsista hankittu peruskorjattu generaattori.
Myös voimalaitosrakennuksen sisätilat ja julkisivu entisöitiin. Suunnitelmat laati arkkitehti Anneli Lassila. Peruskorjaus toteutettiin yhteistyössä ympäristöviranomaisten ja Museoviraston kanssa.
Maaliskuussa 2011 Etelä-Suomen aluehallinto myönsi Ahlströmille luvan toisen voimalan rakentamiseksi Makkarakoskeen. Rakentaminen toteutettiin vuosina 2012–2013. Uuden koneistoyksikön teho on 220 kW ja vuosituotanto 1 400 MWh. Samassa yhteydessä rakennettiin myös padon ohittava kalatie, joka on 86 metrin pituinen.
Makkarakosken voimalaitokselle myönnettiin peruskorjauksen valmistumisen yhteydessä Suomen luonnonsuojeluliiton Ekoenergia-merkki.
Tallinna Sadam

| AS Tallinna Sadam |
| --- | --- |
Yritysmuoto:  aktsiaselts
Osake:  OMXT: TSM1T
Markkina-arvo:  473,4 milj. € (31.12.2020)
Toimitusjohtaja:  Valdo Kalm
Puheenjohtaja:  Aare Tark
Kotipaikka:  Tallinna, Viro
Toimiala:  liikenne
Tuotteet:  satamatoiminta
Liikevaihto:   107,4 milj. € (2020)
Liikevoitto:   35,6 milj. € (2020)
Nettotulos:   28,5 milj. € (2020)
Henkilöstö:   465 (keskim. 2020)
Omistaja:  Viron valtio (67 %)
Kotisivu:  www.ts.ee
Infobox OKVirheellinen NIMI-arvo: 
AS Tallinna Sadam (engl. Port of Tallinn) on Viron valtion enemmistöomistuksessa oleva satamayhtiö, joka omistaa yhteensä viisi matkustaja- ja tavaraliikenteen satamaa Virossa. Lisäksi se omistaa Muugan ja Paldiskin eteläsataman yhteydessä olevat teollisuus- ja logistiikkapuistot. Yhtiö on listattu Tallinnan pörssiin.
Tallinna Sadamin liikevaihto oli vuonna 2020 noin 107,4 miljoonaa euroa. Yhtiön markkina-arvo oli vuoden 2020 lopussa noin 473,4 miljoonaa euroa.
Historia

Viron valtio-omisteinen satamayhtiö AS Tallinna Sadam julkisti toukokuussa 2018 aikomuksensa listata vähemmistöosuuden yhtiöstä Tallinnan pörssiin. Viron hallituksen mukaan sen tavoite Tallinna Sadamin listauksella oli uusien sijoitusmahdollisuuksien tarjoaminen maassa sekä paikallisen pääomamarkkinan kehittäminen. Talous- ja viestintäministeri Kadri Simson katsoi myös Tallinna Sadamin tarjoavan mallin mahdollisille tuleville Viron valtio-omisteisten yhtiöiden listaamiselle.
Listautumisannin jälkeen Tallinna Sadamin osakkeen ensimmäinen kaupankäyntipäivä Tallinnan pörssissä oli 13. kesäkuuta 2018.
Liiketoiminta

Tallinnan sataman yksiköiden sijainti
Tallinnan satamayhtiö omistaa Viron suurimmat satamat. Kaksi satamista sijaitsee Tallinnan kaupungissa:
Tallinnan matkustajasatama eli Vanhankaupungin satama (vir. Vanasadam), matkustajaliikenteen pääsatama (LOCODE: EE VAN)
Paljassaaren satama (Paljassaare sadam; LOCODE: EE PAS)
ja kolme Tallinnan ulkopuolella:
Muugan satama, tavaraliikenteen suursatama (Muuga sadam; LOCODE: EE MUG)
Paldiskin eteläsatama (Paldiski Lõunasadam; LOCODE: EE PLS)
Saarenmaan satama (Saaremaa sadam; LOCODE: EE SMA).
Liiketoiminta > Tallinnan matkustajaliikenteen satama

Tallinnan vanhankaupungin satama (vir. Vanasadam) eli Tallinnan matkustajasatama (vir. reisisadam) on Baltian vilkkain matkustajasatama. Se sijaitsee Tallinnan keskustan äärellä. Matkustajasataman A- ja B-terminaaleista operoivat muun muassa Eckerö Line ja Viking Line sekä D-terminaalista Tallink. Tallinnasta on linjaliikennettä reiteillä Tallinna–Helsinki, Tallinna–Maarianhamina–Tukholma sekä Tukholma–Tallinna–Pietari.
Sataman sisin osa on Amiraliteetin allas (vir. Admiraliteedi bassein), jossa sijaitsee vierasvenesatama, Tallinnan vanhan sataman pienvenesatama (vir. Vanasadama Jahisadam).
Aiheesta muualla

Kuvia tai muita tiedostoja aiheesta Port of Tallinn Wikimedia Commonsissa
Tallinna Sadam (viroksi, venäjäksi, englanniksi)
Mari Wahlman

Mari Anna Pauliina Wahlman (s. 24. tammikuuta 1979 Pori) on suomalainen kuulantyöntäjä. Hän saavutti SM-hopeaa SM-hallikisoista vuosina 1998 ja 1999 sekä pronssia 1995 ja 1997. Hänen ennätystuloksensa on 15,97  metriä. Wahlman edusti aktiiviurallaan Porin Yleisurheilu-seuraa. Häntä valmensi Esa Wahlman.
Mannerheimin senaatti

Mannerheimin senaatti oli Suomen senaatti vuosina 1822–1826. Carl Erik Mannerheim oli ensimmäinen senaatin talousosaston varapuheenjohtajan titteliä käyttänyt henkilö; aiemmin senaatin kokouksia oli kenraalikuvernöörin sijasta johtanut iältään vanhin jäsen.
Kokoonpano

| Salkku | Senaattori | Aloitti tehtävässä | Lopetti tehtävässä |
| --- | --- | --- | --- |
| Senaatin talousosaston varapuheenjohtaja | Carl Erik Mannerheim | 1. lokakuuta 1822 | 1. maaliskuuta 1826 |
| Senaatin talousosaston varapuheenjohtaja | Samuel Fredrik von Born vt. | 26. tammikuuta 1826 | 1. maaliskuuta 1826 |
| Kamaritoimituskunnan päällikkö | Fredrik Lorenz Nyberg | 1. lokakuuta 1822 | 30. syyskuuta 1825 |
| Kamaritoimituskunnan päällikkö | Gustav von Kothen | 30. syyskuuta 1825 | 1. maaliskuuta 1826 |
| Valtiovaraintoimituskunnan päällikkö | Anders Henrik Falck | 1. lokakuuta 1822 | 1. maaliskuuta 1826 |
| Kirkollistoimituskunnan päällikkö | Johan Walheim | 1. lokakuuta 1822 | 1. maaliskuuta 1826 |
| Kansliatoimituskunnan päällikkö | Carl Fredrik Richter | 1. lokakuuta 1822 | 1. maaliskuuta 1826 |
| Sotilastoimituskunnan päällikkö | Abraham Arvid Finckenberg | 1. lokakuuta 1822 | 1. maaliskuuta 1826 |
| Salkuton senaattori | Johan Albrecht Ehrenström | 1. lokakuuta 1822 | 30. syyskuuta 1825 |
| Salkuton senaattori | Gustaf Wilhelm Ladau | 1. lokakuuta 1822 | 1. maaliskuuta 1826 |
| Salkuton senaattori | Gustav von Kothen | 1. lokakuuta 1822 | ? |
↑  toimi myös kamaritoimituskunnan apulaispäällikkönä vuosina 1823–1825.
Mar del Platan kansainvälinen elokuvajuhla

Festival Internacional de Cine de Mar del Plata  on Argentiinassa Mar del Platan kaupungissa järjestettävä kansainvälinen elokuvajuhla. Juhla järjestettiin ensimmäisen kerran vuonna 1954. Juhlan järjestämisestä vastaa Argentiinan valtion elokuvan ja visuaalisen taiteen instituutti. FIAPF on luokitellut sen kuuluvaksi A-luokan elokuvajuhliin.
Juhlassa on useita tapahtumia:
Kilpailu: jakautuu useisiin sarjoihin
Panorama: esittelee uusia elokuvia eri maista
Kunnianosooitukset ja retrospektiivi: esittelee merkittävien ohjaajien unohtunutta tuotantoa ja teatterilevitysten ulkopuolelle jäävää elokuvaa
Löytöjä: vanhoja klassikkoja
Juhlapaikaksi valittiin Mar del Plata, koska se on tunnettu turistipaikkakunta. Kilpailusarja otettiin ohjelmaan vuonna 1959. Sen järjestää Argentiinan elokuvakriitikkoyhdistys. Virallinen palkintopatsas on kuvanveistäjä Pascual Buiguesin suunnittelema El Gaucho. Joinakin vuosina juhla on jäänyt järjestämättä.
Maria, solmujen avaaja

Maria, solmujen avaaja
Maria, solmujen avaaja on saksalainen roomalaiskatolinen, alkuaan Augsburgista lähtöisin oleva Maria-hartaus. Sen aiheena ovat erityisesti avioliitto-ongelmat. Se on tullut tunnetuksi myös Argentiinassa. Myöhemmin se on levinnyt ympäri maailmaa suurelta osalta paavi Franciscuksen levittämänä. Marian, solmujen avaajan novenarukouksia on useita ja kaksi niistä on käännetty myös suomeksi.
Maria Stereo

| Maria Stereo> Henkilötiedot |
| --- | --- |
Syntynyt: 1979 (ikä 44–45) Rauma
Ammatti:  kuvanveistäjä, muusikko
Taiteilija
Ala:  kuvanveisto, assemblaasi
Taidesuuntaus:  kitsch
Aiheesta muualla
Kotisivut
Maria Stereo, oik. Maria Heinonen (s. 1979 Rauma) on suomalainen kuvanveistäjä.
Sahalahdessa asuva Stereo valmistui TAMKin kuvataiteen ohjelmasta 2011. Hänellä on ollut näyttelyitä Galleria Huudossa, Mältinrannassa ja Turun Taidemuseon studiossa. Stereon teoksissa on koristeellista runsautta ja aiheissa näkyy myös 1980-luvun tyttöys. Monien teosten materiaalina on rikottuja posliini- ja keramiikkaesineitä uudelleen koottuina ja sommiteltuina.
Maria Stereon teos Ajaton, 2019 Vallilassa.
Stereo tekee myös musiikkia Maria ja Marsilaiset -yhtyeessä ja Anssi Kasitonnin kanssa. Stereon pronssinen nelimetrinen käkikelloa kuvaava teos Ajaton julkistettiin Vallilassa 2019.
Julkinen teos

Ajaton, pronssi 2019, Stadin ammatti- ja aikuisopiston sisäpiha, Teollisuuskatu 32
Aiheesta muualla

Maria Stereon verkkosivut
Mannerilmasto

Moskovan ilmastodiagrammi
Mannerilmasto (kontinentaalinen eli mantereinen ilmasto) on lauhkean vyöhykkeen mantereiden sisäosissa vallitseva kuiva ilmastotyyppi, jossa tapahtuu voimakkaita lämpötilan vaihteluja. Tyypillisessä mannerilmastossa on kesällä kuivaa ja kuumaa, talvella kovia pakkasia.
Köppenin D-luokat sinisen sävyillä.
Köppenin ilmastoluokituksessa mannerilmastot kuuluvat luokkaan D.
Aiheesta muualla

Kuvia tai muita tiedostoja aiheesta Mannerilmasto Wikimedia Commonsissa
Mangalore

| Mangalore |
| --- | --- |

 Mangalore
 Koordinaatit: 12.869°N, 74.843°E 
Valtio:  Intia
Osavaltio:  Karnataka
Piirikunta:  Dakshina Kannada
Hallinto:  
 – Pormestari:  Rajani Dugganna
Pinta-ala:  
 – Kokonaispinta-ala:  132,45 km²
Korkeus:  22 m
Väkiluku (2011):  484 785
 – Väestötiheys:  3 586,5 as./km²
Infobox OKVirheellinen NIMI-arvo: 
Mangalore (kannadaksi ಮಂಗಳೂರು, Mangalūru, tuluksi ಕುಡ್ಲ, Kudla, konkaniksi ಕೊಡಿಯಾಲ್, Kodial, bearyksi ಮೈಕಲ, Maikala) on Intian Karnatakan osavaltion tärkein satamakaupunki. Se sijaitsee Arabianmeren ja Länsi-Ghatien vuorijonon välissä Karnatakan lounaisosassa ja toimii Dakshina Kannadan piirikunnan hallinnollisena keskuksena. Vuoden 2011 väestönlaskennan mukaan Mangaloressa asui 484 785 asukasta
Mangalore on saanut nimensä Mangaladeviltä, paikalliselta hindujumalattarelta. Se kehittyi Arabianmeren rannikon satamakaupunkina ja on edelleen yksi Intian merkittävimmistä satamista. Mangalore toimii usein Malabarrannikon vesiliikenteen tukikohtana ja se sijaitsee Netravati- ja Gurupura-jokien takavesien alueella. Kaupungissa on trooppinen ilmasto ja koillisen kesämonsuunin Arabianmeren-haara tuo kaupunkiin sateita. Mangaloren satama käsittelee 75 prosenttia Intian kahvinviennistä ja valtaosan cashew-pähkinöiden viennistä.
Mangalorea hallitsivat useat suurvallat: Kadamba-dynastia, Vijayanagara-valtakunta, Chalukya-dynastia, Rashtrakuta-dynastia, Hoysala-valtakunta ja Portugalin imperiumi. Britit sekä Mysoren kuningaskunnan hallitsijat Hyder Ali ja Tippu Sultan kiistelivät kaupungin hallinnasta. Se joutui lopulta brittien haltuun vuonna 1799 ja pysyi Madraksen provinssin osana Intian itsenäistymiseen saakka vuonna 1947. Kaupunki liitettiin Mysoren osavaltioon (nykyinen Karnataka) vuonna 1956.
Mangaloren väestö on monipuolinen. Kaupungissa puhutaan useita kieliä, joihin kuuluvat tulu, konkani, kannada ja beary. Kaupungin ympäristölle luonteenomaisia ovat matalat kukkulat, kookospalmut, joet ja purot sekä punatiilikattoiset rakennukset.
Aiheesta muualla

Kuvia tai muita tiedostoja aiheesta Mangalore Wikimedia Commonsissa
Major League Baseball -kausi 2010

| --- | --- |
Joukkueita:  30
Runkosarja
Kausi alkoi:  4. huhtikuuta 2010
Kausi päättyi:  1. marraskuuta 2010
Arvokkaimmat pelaajat:  AL: Josh Hamilton (TEX)   NL: Joey Votto (CIN)
League Championship Series
Liigavoittajat:  AL: Texas Rangers   NL: San Francisco Giants
World Series
Voittaja:  San Francisco Giants
Toinen sija:  Texas Rangers
Arvokkain pelaaja:  Edgar Rentería (SF)
   ← 2009  2011 →
Major League Baseball -kausi 2010 alkoi 4. huhtikuuta, kun Boston Red Sox voitti pitkäaikaisen kilpailijansa ja vuoden 2009 World Series -mestarin New York Yankeesin Fenway Parkilla 9–7. Runkosarja päättyi 3. lokakuuta. All Stars -ottelu pelattiin 13. heinäkuuta Angel Stadiumilla Anaheimissa, Kaliforniassa. Siinä National League onnistui katkaisemaan 13 voitottoman ottelun sarjansa 3–1-voitollaan. Tämä tiesi sitä, että World Series alkoi 27. lokakuuta National Leaguen mestarin San Francisco Giantsin kotikentällä. Giants voitti mestaruuden voittamalla Texas Rangersin otteluvoitoin 4–1.
Runkosarjan sarjataulukot > American League

| AL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Tampa Bay Rays | 96 | 66 | .593 | - | 49-32 | 47-34 | 10-5 | 802-649 |
| New York Yankees (W) | 95 | 67 | .586 | 1.0 | 52-29 | 43-38 | 7-7 | 859-693 |
| Boston Red Sox | 89 | 73 | .549 | 7.0 | 46-35 | 43-38 | 6-12 | 818-744 |
| Toronto Blue Jays | 85 | 77 | .525 | 11.0 | 45-33 | 40-44 | 5-6 | 755-728 |
| Baltimore Orioles | 66 | 96 | .407 | 30.0 | 37-44 | 29-52 | 13-4 | 613-785 |

| AL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Minnesota Twins | 94 | 68 | .580 | - | 53-28 | 41-40 | 9-5 | 781-671 |
| Chicago White Sox | 88 | 74 | .543 | 6.0 | 45-36 | 43-38 | 6-10 | 752-704 |
| Detroit Tigers | 81 | 81 | .500 | 13.0 | 52-29 | 29-52 | 7-8 | 751-743 |
| Cleveland Indians | 69 | 93 | .426 | 25.0 | 38-43 | 31-50 | 6-6 | 646-752 |
| Kansas City Royals | 67 | 95 | .414 | 27.0 | 38-43 | 29-52 | 10-8 | 676-845 |

| AL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Texas Rangers | 90 | 72 | .556 | - | 51-30 | 39-42 | 11-6 | 787-687 |
| Oakland Athletics | 81 | 81 | .500 | 9.0 | 47-34 | 34-47 | 4-7 | 663-626 |
| Los Angeles Angels of Anaheim | 80 | 82 | .494 | 10.0 | 43-38 | 37-44 | 9-7 | 681-702 |
| Seattle Mariners | 61 | 101 | .377 | 29.0 | 35-46 | 26-55 | 3-11 | 513-698 |
Runkosarjan sarjataulukot > National League

| NL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Philadelphia Phillies | 97 | 65 | .599 | - | 54-30 | 43-35 | 11-6 | 772-640 |
| Atlanta Braves (W) | 91 | 71 | .562 | 6.0 | 56-25 | 35-46 | 8-7 | 738-629 |
| Florida Marlins | 80 | 82 | .494 | 17.0 | 41-40 | 39-42 | 5-8 | 719-717 |
| New York Mets | 79 | 83 | .488 | 18.0 | 47-34 | 32-49 | 7-9 | 656-652 |
| Washington Nationals | 69 | 93 | .426 | 28.0 | 41-40 | 28-53 | 3-10 | 655-742 |

| NL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Cincinnati Reds | 91 | 71 | .562 | - | 49-32 | 42-39 | 11-8 | 790-685 |
| St. Louis Cardinals | 86 | 76 | .531 | 5.0 | 52-29 | 34-47 | 6-8 | 736-641 |
| Milwaukee Brewers | 77 | 85 | .475 | 14.0 | 40-41 | 37-44 | 8-5 | 750-804 |
| Houston Astros | 76 | 86 | .469 | 15.0 | 42-39 | 34-47 | 7-6 | 611-729 |
| Chicago Cubs | 75 | 87 | .463 | 16.0 | 35-46 | 40-41 | 4-6 | 685-767 |
| Pittsburgh Pirates | 57 | 105 | .352 | 34.0 | 40-41 | 17-64 | 4-8 | 587-866 |

| NL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| San Francisco Giants | 92 | 70 | .568 | - | 49-32 | 43-38 | 11-8 | 697-583 |
| San Diego Padres | 90 | 72 | .556 | 2.0 | 45-36 | 45-36 | 7-7 | 665-581 |
| Colorado Rockies | 83 | 79 | .512 | 9.0 | 52-29 | 31-50 | 8-10 | 770-717 |
| Los Angeles Dodgers | 80 | 82 | .494 | 12.0 | 45-36 | 35-46 | 9-4 | 667-692 |
| Arizona Diamondbacks | 65 | 97 | .401 | 27.0 | 40-41 | 25-56 | 5-8 | 713-836 |

Philadelphian ja Toronton väliset interleague kamppailut (3), joissa Toronto oli kotijoukkue, pelattiin Philadelphiassa ja ne on tilastoitu Philadelphian kotiotteluiksi, joita näin ollen kertyy 84. Torontolla oli vain 78 kotiottelua.